
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 197
                                                               30 septembrie 2025
privind însușirea documentației topo - cadastrale de alipire a imobilelor identificate cu nr. cad. 50264 și nr. cad. 53280, situate în municipiul Sighișoara, str. Hermann Oberth nr. 31A

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.502/10.09.2025 și la Consiliul Local Sighișoara cu nr. 29.637/22.09.2025, de referatul de aprobare, înregistrat cu nr. 28.504/10.09.2025, al Primarului municipiului, în calitate de inițiator, calitate conferită de prevederile art. 136 alin. (1), coroborat cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare Nota internă cu nr. 28.204/VII/5/08.09.2025, a Compartimentului Cadastru și Administrarea Terenurilor Agricole și Forestiere, prin care a fost înaintată documentația topo - cadastrală de alipire a imobilelor identificate cu nr. cad. 50264 din C.F. 50264 Sighișoara și nr. cad. 53280 din C.F. 53280 Sighișoara, situate în municipiul Sighișoara, str. Hermann Oberth nr. 31A;

Văzând documentația topo - cadastrală întocmită de P.F.A. Datui Victor, persoană fizică autorizată de A.N.C.P.I., cuprinzând memoriul tehnic, planșele de amplasament și delimitare – situația actuală și situația propusă – precum și inventarul de coordonate în sistem de proiecție Stereo 70, prin care se propune constituirea unui imobil în suprafață de 250 mp., rezultat din alipirea  imobilelor de natură teren identificate: cu nr. cad. 50264 din C.F. 50264 Sighișoara – teren intravilan, în suprafață de 150 mp., cu categoria de folosință curți - construcții, proprietatea domnului Maior Ștefan - Dumitru și a doamnei Maior Camelia - Marinela, pe care este edificată construcția C1 – casă de locuit și nr. cad. 53280 din C.F. 53280 Sighișoara – teren intravilan, în suprafață de 100 mp., cu categoria de folosință curți - construcții, proprietate a Municipiului Sighișoara – domeniu privat, grevat de un drept de concesiune pe durata de 49 de ani în favoarea familiei Maior Ștefan - Dumitru și Maior Camelia - Marinela, conform contractului de concesiune nr. 2/2326/23.04.2007, în urma alipirii imobilului rezultând o suprafața totală a acestuia de 250 mp.;

Luând în considerare extrasele de carte funciară aferente celor două imobile și documentele urbanistice și tehnice – autorizația de construire nr. 205/11.06.2008 și procesul - verbal de recepție la terminarea lucrărilor nr. 4 din 24.02.2023 – din care rezultă că în urma extinderii locuinței autorizate, construcția ca întreg se regăsește pe ambele imobile amintite anterior, fiind necesară alipirea celor două imobile pentru corelarea evidențelor cadastrale și tabulare cu situația reală din teren;

Văzând că pentru aceste considerente documentația topo - cadastrală de alipire a imobilelor identificate cu nr. cad. 50264 din C.F. 50264 Sighișoara și nr. cad. 53280 din C.F. 53280 Sighișoara, documentație întocmită de P.F.A. Datui Victor, persoană fizică autorizată de A.N.C.P.I., anexată procesului - verbal cu nr. 28.146/VII/5/08.09.2025, al Comisiei de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017, reorganizată prin Dispozițiile Primarului Municipiului Sighișoara nr. 416/15.05.2019, nr. 626/27.10.2023 și nr. 579/25.10.2024 a fost avizată favorabil de către aceasta;

Având în vedere faptul că, potrivit procesului - verbal cu nr. 28.146/VII/5/08.09.2025, Comisia de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017, reorganizată prin Dispozițiile Primarului Municipiului Sighișoara nr. 416/15.05.2019, nr. 626/27.10.2023 și nr. 579/25.10.2024, a avizat favorabil documentația topo - cadastrală de alipire a imobilelor identificate cu nr. cad. 50264 din C.F. 50264 Sighișoara și nr. cad. 53280 din C.F. 53280 Sighișoara, documentație întocmită de P.F.A. Datui Victor, persoană fizică autorizată de A.N.C.P.I., iar în urma alipirii, suprafața totală a imobilului de natură teren este de 250 mp., având categoria de folosință curți - construcții, întrucât actualmente, construcția ca întreg se regăsește pe ambele nr. cad. diferite, cu regim juridic diferit, fapt ce împiedică evidențierea tabulară corectă a acesteia și, a propus și înscrierea dreptului de proprietate asupra cotei de 100/250 mp. teren din imobilul rezultat în urma alipirii în favoarea municipiului Sighișaoara – domeniul privat;
Având în vedere prevederile art. 555 - 566 și art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 7/1996 a cadastrului și publicității imobiliare, republicată, cu modificările și completările ulterioare;

Având în vedere prevederile Ordinului nr. 600/2023 al Directorului General al Agenției Naționale de Cadastru și Publicitate Imobiliară pentru aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare;
Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 28.507/10.09.2025, prin care se propune însușirea documentației topo - cadastrale de alipire a imobilelor identificate cu nr. cad. 50264 și nr. cad. 53280, situate în municipiul Sighișoara, str. Hermann Oberth nr. 31A;

Având în vedere avizele favorabile ale tuturor comisiilor pe domenii de specialitate;      
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. Se însușește documentația topo - cadastrală de alipire a imobilelor identificate cu nr. cad. 50264 din C.F. 50264 Sighișoara – teren intravilan, în suprafață de 150 mp., cu categoria de folosință curți - construcții, proprietatea domnului Maior Ștefan - Dumitru și a doamnei Maior Camelia - Marinela, pe care este edificată construcția C1 – casă de locuit și, cu nr. cad. 53280 din C.F. 53280 Sighișoara – teren intravilan, în suprafață de 100 mp., cu categoria de folosință curți - construcții, proprietate a Municipiului Sighișoara – domeniu privat, grevat de un drept de concesiune pe durata de 49 de ani în favoarea familiei Maior Ștefan - Dumitru și Maior Camelia - Marinela, conform contractului de concesiune nr. 2/2326/23.04.2007, în urma alipirii, suprafața totală a imobilului de natură teren fiind de 250 mp., așa cum rezultă din documentația topo - cadastrală anexată prezentei și care face parte integrantă din prezenta hotărâre.

Art. 2. Se aprobă alipirea imobilelor identificate cu nr. cad. 50264 din C.F. 50264 Sighișoara – teren intravilan, în suprafață de 150 mp., cu categoria de folosință curți - construcții, proprietatea domnului Maior Ștefan - Dumitru și a doamnei Maior Camelia - Marinela, pe care este edificată construcția C1 – casă de locuit și, cu nr. cad. 53280 din C.F. 53280 Sighișoara – teren intravilan, în suprafață de 100 mp., cu categoria de folosință curți - construcții, proprietate a Municipiului Sighișoara – domeniu privat, grevat de un drept de concesiune pe durata de 49 de ani în favoarea familiei Maior Ștefan - Dumitru și Maior Camelia - Marinela, conform contractului de concesiune nr. 2/2326/23.04.2007, în urma alipirii, suprafața totală a imobilului de natură teren fiind de 250 mp., așa cum rezultă din documentația topo - cadastrală anexată prezentei, care face parte integrantă din aceasta și însușită potrivit art. 1 din prezenta hotărâre.

 Art. 3. Se aprobă, în urma alipiririi imobilelor identificate cu nr. cad. 50264 din C.F. 50264 Sighișoara și nr. cad. 53280 din C.F. 53280 Sighișoara, situate în intravilanul municipiul Sighișoara, str. Hermann Oberth nr. 31A, cu categoria de folosință curți - construcții, înscrierea în cartea funciară a drepturilor de proprietate corespunzătoare, respectiv 150/250 părți în favoarea domnului Maior Ștefan - Dumitru și a doamnei Maior Camelia - Marinela și 100/250 părți în favoarea Municipiului Sighișoara – domeniu privat, grevat de dreptul de concesiune pe durata de 49 de ani în favoarea familiei Maior Ștefan - Dumitru și Maior Camelia - Marinela, conform contractului de concesiune nr. 2/2326/23.04.2007, potrivit documentației topo - cadastrală anexată prezentei, care face parte integrantă din aceasta și însușită potrivit art. 1 din prezenta hotărâre.
Art. 4. Prezenta hotărâre se va depune la Biroul de Cadastru și Publicitate Imobiliară Sighișoara în vederea înscrierii în evidențele de cadastru și carte funciară a operațiunilor de carte funciară amintite în articolele precedente.

Art. 5. După îndeplinirea formalităților de înscriere în cartea funciară a operațiunilor amintite în articolele precedente se va proceda la actualizarea inventarului bunurilor care aparțin domeniului privat al Municipiului Sighișoara și a evidențelor fiscale locale, dacă se impune.

Art. 6. Cu data adoptării prezentei hotărâri, orice alte dispoziții contrare se abrogă.

Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Compartimentul Impozite și Taxe – Serviciul Impozite, Taxe și Executare Creanțe – Direcția Economică din cadrul Municipiului Sighișoara.

Art. 8. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet a instituției, la adresa www.primariasighisoara.ro.
PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcţia Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Compartimentul Impozite și Taxe – Serviciul Impozite, Taxe și Executare Creanțe – Direcția Economică;
  3 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef.

15 ex.  

B.A. 

	Adoptarea hotărârii s-a făcut cu majoritate
□ simplă         □ absolută

	Hotărârea devine obligatorie sau produce efecte juridice, după caz

